เรื่องร้องเรียน: 1)ป้ายรถเมล์ ดาวคะนอง มีการเพิ่มติดตั้งแผงสีเขียวมากขึ้น โบกปูนเพิ่มขึ้น กั้นไม่ให้ผู้โดยสารรถเมล์ เหลือทางเท้าแค่50ซม ทำให้คนต้องเดินถนน  2) พนักงานรถเมล์ โบกรถให้ผู้โดยสารไม่ตรงป้ายรถเมล์ มายื่นทำไมจุดนี้ 3 คน นายภาสกร นายอนุกูล พุ่มพวง พนักงาน ขสมก. 3)ขอแจ้งเอาผิดละเลยปฎิบัติหน้าที่ สำนักงานเขตธนบุรี สำนักเทศกิจ เจ้าหน้าที้ ขสมก
การดำเนินการของเจ้าหน้าที่: เขตธนบุรี ฝ่ายเทศกิจ เจ้าหน้าที่ขอเรียนว่า  1.ป้ายรถเมล์ในบริเวณดังกล่าวเป็นการย้ายไปติดตั้งใหม่ ซึ่งป้ายหยุดรถโดยสารจุดเดิมอยู่บริเวณใต้สะพานลอย ซึ่งสำนักงานเขตธนบุรีได้ดำเนินการปรับปรุงพื้นที่บริเวณใต้สะพานลอยให้ประชาชนสามารถยืนรอรถประจำทางได้สะดวกมากขึ้นมีพื้นที่มากขึ้นตามคำแนะนำของผู้ตรวจราชการกรุงเทพมหานครสูง  2.การนำแผงเหล็กไปติดตั้งนั้นเป็นการจัดระเบียบการค้าเพื่อให้ประชาชนทราบว่าในบริเวณนั้นเป็นจุดทำการค้าไม่ใช่จุดรอรถประจำทาง สำนักงานเขตธนบุรีได้ทำหนังสือแจ้งองค์การขนส่งมวลชนกรุงเทพมหานครขอให้ส่งเจ้าหน้าที่กวดขันการนำรถประจำทางเข้าจอดที่ป้ายหยุดรถโดยสาร  3.ในส่วนของการละเลยในการปฏิบัติหน้าที่นั้น ขอเรียนว่าเจ้าหน้าที่ไม่ได้ละเลยการปฏิบัติหน้าที่แต่อย่างใด เจ้าหน้าที่เทศกิจได้ออกปฏิบัติหน้าที่ กวดขันความเป็นระเบียบเรียบร้อยในจุดทำการค้าให้มีความเป็นระเบียบเรียบร้อยไม่ให้กระทบประชาชนที่ใช้ทางเท้าอย่างต่อเนื่องตามนโยบายผู้ว่าราชการกรุงเทพมหานคร 4.การย้ายป้ายหยุดรถโดยสาร สำนักงานเขตธนบุรีอยู่ในระหว่างการจัดทำหนังสือถึง สำนักการจราจรและขนส่ง และสำนักการขนส่งผู้โดยสาร ขอให้ทบทวนการย้ายป้ายหยุดรถโดยสารในครั้งนี้
ความเห็นของผู้แจ้ง: ป้ายรถเมล์ ต้องอยู่จุดประชาชน ไม่ใช่ให้ประชาชนวิ่งตาม   แล้วจุดประชาชนให้เป็นแผงลอยเพื่อธุรกิจ
พื้นที่: แขวงดาวคะนอง เขตธนบุรี กรุงเทพมหานคร